Diari Oficial de la Generalitat Valenciana


Sumari del DOGV 9507, del 09-01-2023 (2023/18)

RESOLUCIÓ de 28 de desembre de 2022, de la directora general de Recursos Humans, per la qual, en execució de la sentència judicial dictada en el procediment ordinari 4-763-8645-TW, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, es modifica la Resolució de 4 de març de 2019, del tribunal del concurs oposició de veterinaris i veterinàries de salut pública (A1-SO3-07) d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició del torn lliure convocat mitjançant la Resolució de 15 de desembre de 2016, del director general de Recursos Humans i Econòmics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9507

Data del DOGV
:   09-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/18


Data del document
:   28-12-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 28 de desembre de 2022, de la directora general de Recursos Humans, per la qual, en execució de la sentència judicial dictada en el procediment ordinari 1-813-5408-XC, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, es modifica la Resolució de 4 de març de 2019, del tribunal del concurs oposició de veterinaris i veterinàries de salut pública (A1-SO3-07) d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició del torn lliure convocat mitjançant la Resolució de 15 de desembre de 2016, del director general de Recursos Humans i Econòmics. [2023/18]  
Per la Resolució de 20 de juny de 2018, del tribunal del concurs oposició per a la provisió de vacants per torn lliure, de veterinaris de Salut Pública de la Conselleria de Sanitat Universal i Salut Pública, es publica la relació definitiva d'aspirants aprovats i suspesos per l'ordre de puntuació aconseguida.  
Contra aquesta resolució es va interposar un recurs d'alçada, que fou desestimat mitjançant la Resolució del director general de Recursos Humans de data 8 de novembre de 2018.  
Contra aquesta resolució es va interposar un recurs contenciós administratiu davant el Tribunal Superior de Justícia de la Comunitat Valenciana, i fou estimada parcialment la seua pretensió en virtut de la Sentència núm. 859/2021, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana de data 25 de novembre de 2021, recaiguda en el procediment ordinari 2-415-2019 ET, en el sentit de declarar nul·les les preguntes número 9 i 58 de la fase d'oposició amb la subsegüent correcció dels exercicis realitzats i les conseqüències que d'això es deriven.  
  
De conformitat amb la sentència anterior el tribunal del procés selectiu aprova una nova plantilla de respostes de l'esmentat concurs oposició, que es va publicar en el DOGV número 9384 de 15.07.2022 la Resolució de 23 de juny de 2022, de la directora general de Recursos Humans, per la qual en execució de la sentència judicial dictada en el procediment ordinari 6-666-8221-YN de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, es modifica la Resolució de 20 de juny de 2018, del tribunal del concurs oposició per a la provisió de vacants per torn lliure, de veterinaris de Salut Pública de la Conselleria de Sanitat Universal i Salut Pública, per la qual es publica la relació definitiva d'aspirants aprovats i suspesos per l'ordre de puntuació aconseguida.  
  
En l'anterior Resolució de 23 de juny de 2022 es concedia a les noves persones aspirants que han superat la fase d'oposició un termini de 10 dies hàbils per a presentar fotocòpia compulsada dels documents acreditatius dels mèrits valorables en la fase de concurs.  
  
Mitjançant la Resolució de 17 de novembre de 2022, de la directora general de Recursos Humans, publicada en el DOGV número 9480 de 29 de novembre de 2022 es modifica la correcció d'errades de la Resolució de 19 de desembre de 2018, del tribunal del concurs oposició per a la provisió, pel torn lliure, del cos superior tècnic de salut pública de l'Administració de la Generalitat, escala de veterinaris i veterinàries de salut pública (A1-S03-07), personal funcionari d'administració especial d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició, i es concedia un termini de 10 dies hàbils comptats des de l'endemà de publicació d'aquesta resolució, per a realitzar les al·legacions que estimen pertinents relatives a la puntuació obtinguda en la fase de concurs.  
En virtut del que s'ha exposat i fent ús de la competència atribuïda per l'article 17 del Decret 185/2020, de 16 de novembre, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
  
Primer  
Modificar la Resolució de 4 de març de 2019, del tribunal del concurs oposició de veterinari/àries de salut pública (A1-SO3-07) d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició del torn lliure convocat mitjançant Resolució de 15 de desembre de 2016, del director general de Recursos Humans i Econòmics.  
  
  
Segon  
Informar que, les persones aspirants que van superar la fase de concurs oposició mitjançant la Resolució de 4 de març de 2019, del tribunal del concurs oposició del cos superior tècnic de salut pública de l'Administració de la Generalitat, escala de veterinari/as de salut pública (A1-SO3-07), funcionaris d'Administració especial d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició del torn lliure convocat mitjançant la Resolució de 15 de desembre de 2016, del director general de Recursos Humans i Econòmics, que van obtindre plaça, mantenen la seua situació jurídica, de conformitat amb els principis d'interdicció de la irretroactivitat, de la bona fe i de la confiança legítima.  
  
Contra la present resolució podran interposar-se els recursos establits en la base huitena de la convocatòria.  
  
València, 28 de desembre de 2022.- La directora general de Recursos Humans: Carmen López Delgado.